[{"text_idx": "#000001", "text": "Homme, 25. mail toimub Kauplus Aasias (Kopli 2) ja\u0308rjekordne pidu eksperimentaalse elektroonilise muusika sarjast Hip Replacement. Eriku\u0308lalisena astub u\u0308les Kanada DJ ja produtsent Pulsum, kellega ra\u0308a\u0308kisime tema kodulinna Montre\u0301ali o\u0308o\u0308elust ja tumeda muusika lembusest."}, {"text_idx": "#000002", "text": "Oled oma muusikat kirjeldanud kui techno\u2019t, millel on post-pungi, new wave\u2019i ja su\u0308ntpopi mo\u0303jutused. Kuidas sa sellise ka\u0308ekirjani jo\u0303udsid ning mida pead sellel teel olulisemateks verstapostideks?"}, {"text_idx": "#000003", "text": "Mulle tundub, et olen lo\u0303puks leidnud konkreetse stiili, mis koondab ko\u0303ike, mida ma otsin \u2013 EBMis leotatud ning post-pungi marinaadis synthwave-techno toob mulle leiva lauale ja teistmoodi ma ei tahakski. Mul on reivikultuuri taust, misto\u0303ttu olen sukeldunud ko\u0303igisse tantsumuusika alaz\u030canritesse. DJna otsin alati midagi lahedat ja eksperimentaalset, kuid midagi, mis to\u0308o\u0308tab ka tantsuplatsil \u2013 ethereal house, smok\u2019d-out jungle, cyber-sonic electro \u2013 olla konventsionaalne ja samal ajal va\u0308ljakutset pakkuv on mu jaoks va\u0308ga po\u0303nev. Mulle meeldib laiendada piire, mis klubi kontekstis toimida vo\u0303iks."}, {"text_idx": "#000005", "text": "Montre\u0301al on ilus linn, see on koht, kuhu paljud vasakpoolsete vaadetega, ekstsentrilised ja loovad tu\u0308u\u0308bid kogunevad. Kohalik kogukond on tugev ja toetav ning mo\u0303nes mo\u0303ttes nagu eraldi va\u0308ike linn \u2013 ko\u0303ik tunnevad u\u0308ksteist ja tahavad teiste edule kaasa aidata. Me ko\u0303ik jagame kollektiivset energiat ja eesma\u0308rke. N10.AS Radio on na\u0308iteks suurepa\u0308rane ettevo\u0303tmine, mis esindab Montre\u0301ali helisid \u2013 selle programm on mitmekesine ja na\u0308itab, et u\u0308ksko\u0303ik, mis muusika sulle ka ei meeldiks, on sel linnal sulle midagi pakkuda."}, {"text_idx": "#000007", "text": "On su muusika taga ka mingi kindel filosoofia?"}, {"text_idx": "#000008", "text": "Minu jaoks on oluliseks inspiratsiooniks ja innustajaks filmimuusika ning see, kuidas muusika saab luua vo\u0303i ta\u0308iustada emotsionaalset kogemust. Kuigi house\u2019i ja techno\u2019t ei seostata just su\u0308gava emotsionaalse spektriga, u\u0308ritan ma loomeprotsessi kaasata mingit kindlat tunnet vo\u0303i visuaalset kontseptsiooni."}, {"text_idx": "#000009", "text": "Sul on ka ko\u0303rvalprojekt Mutually Feeling, mis keskendub house-muusikale. Kuidas selle ja su sooloprojekti to\u0308o\u0308protsessid erinevad? Milleks sulle teine projekt?"}, {"text_idx": "#000010", "text": "Mutually Feeling on kurb tantsumuusika ja Pulsum vihane tantsumuusika. (Naerab) Kui ma alles oma o\u0303iget ko\u0303la otsisin, lo\u0303in ma ko\u0303rvuti va\u0308ga erinevaid asju. U\u0308hel pa\u0308eval oli selleks kosmiline, o\u0303huline ja unelev house, ja\u0308rgmisel intensiivne post-punk techno. See ei olnud sidus, nii et polnud loogiline seda ko\u0303ike u\u0308he nime all va\u0308lja lasta. Kuid vo\u0303ttis aega kuni ma selle ja\u0308relduseni jo\u0303udsin, niisiis ko\u0303lab varajane Pulsum pisut laialivalguvana. Mo\u0303ni neist lugudest oleks pidanud olema Mutually Feelingu oma, kuid ma polnud oma olemust veel pa\u0308ris paika saanud."}, {"text_idx": "#000011", "text": "Mutually Feeling on projekt, mille ma lo\u0303in koos oma partneri Arianaga. Me oleme praeguseks koos olnud kuus aastat ja see on ainult u\u0308ks osa meie tugevalt u\u0308htepo\u0303imunud eludest. Mutually Feelingu lood on u\u0308ksteise energiate tasakaalustamine \u2013 ma kirjutan su\u0308ndimeloodia ja Ariana kasutab seda inspiratsiooniks sellele, mida ta on teinud. Seeja\u0308rel veedame me na\u0308dalaid vokaalide lindistamiseks, korrigeerimiseks, salvestamiseks ja uuesti salvestamiseks, kuni ko\u0303ik klapib. See on kompromiss ja lubab mul la\u0308bi mo\u0303elda, kuidas ma to\u0308o\u0308tan ja leida uut inspiratsiooni. Kui ma kirjutan muusikat Pulsumi jaoks, on see rohkem individuaalne protsess, mille narratiivi ja emotsiooni saab vaadelda ainult la\u0308bi heli. Mulle meeldib vo\u0303imalus neid kahte projekti tasakaalustada, kuna need peegeldavad kahte ta\u0308iesti erinevat loomismeetodit ja on va\u0308ga erineva tulemusega."}, {"text_idx": "#000012", "text": "Millised trendid sind muusikas praegu ko\u0303ige rohkem paeluvad?"}, {"text_idx": "#000013", "text": "Kui miski mu su\u0308dame praegusel ajal kiiremini lo\u0308o\u0308ma paneb, on see EBMine techno. Ja\u0308ta kohv vahele ja alusta hommikut sellega. (Naerab) Kuid veel enam kui heli, meeldib mulle seda u\u0308mbritsev kultuur. See u\u0308hendab inimesed, kes olid varem punkba\u0308ndides ja need, kes veetsid oma na\u0308dalavahetused reivides \u2013 sul on inimesed, kes tulevad DIY-skeenest ja jagavad palju u\u0308hiseid va\u0308a\u0308rtuseid. U\u0308rituste puhul on huvitav nende struktuur, peod on justkui lo\u0303putud, nad ei alga ega lo\u0303ppe, vaid kannavad endas pidevat energiavoolu. Isiklikult sooviksin reividel na\u0308ha rohkem show\u2019d \u2013 mitte pelgalt kalleid valgusma\u0308nge, vaid isikupa\u0308raseid live-etteasteid, mis annaksid rohkem ruumi hingata. Ma arvan, et inimesed vo\u0303iksid sellest kinni haarata ning minu arust on EBM see, mis need elemendid ko\u0303ige paremini u\u0308hendab."}, {"text_idx": "#000014", "text": "Sa oled u\u0308sna viljakas artist. Kui palju aega veedad sa muusikat tehes ja kuulates?"}, {"text_idx": "#000016", "text": "Kuigi ko\u0303rvalseisjate jaoks vo\u0303ib Eesti tumeda elektroonika skeene tunduda justkui mu\u0308u\u0308tiline olevus, mis ainult o\u0308o\u0308pimeduses va\u0308lja roomab, ei puudu antud muusikasfa\u0308a\u0308ril ka siinmail oma ja\u0308rgijad."}]